《牡丹枝上祝英台　武原舟中值雪 》
清代·沈谦

漠漠湖云白。捲起浪花千尺。独倚孤舟，满袖泪珠偷滴。

可堪冻雪凝须，层冰堕指，甚时候、要人行役。

有何益。漫把芳年掷。淹留水村山驿。远记佳人，拥衾此际怜惜。

料应为我情痴，柔肠萦损，恹恹地、懒将笙炙。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。